钦定古今图书集成/明伦汇编/氏族典/第068卷 > 朱服
## 钦定古今图书集成/明伦汇编/氏族典/第068卷 > 朱服

按《宋史朱服传》：“服字行中，湖州乌程人。熙宁进士甲
科，以淮南节度推官充修撰、经义局检讨，历国子直
讲、秘阁校理。元丰中，擢监察御史里行，俄知谏院，迁
国子司业、起居舍人，以直龙图阁知润州，徙泉、婺、宁、
庐、寿五州。绍圣初，政因表贺，力诋变乱法度之故，召
为中书舍人。母丧除，拜礼部侍郎。湖州守马城言其”
居丧疏几筵而独处它室，谪知莱州。徽宗即位，加集
贤殿修撰，再为庐州，徙广州。哲宗既祥服，赋诗，有“孤
臣正泣龙髯草”之语，为部使者所上，黜知袁州。又坐
与苏轼游，贬海州团练副使、蕲州安置，改兴国军，卒。